**סדר התקיעות ליחיד**

ר' צבי סבלפסקי

**תלמוד בבלי מסכת ראש השנה דף לד עמוד ב**

מי שבירך ואחר כך נתמנה לו שופר תוקע ומריע ותוקע. טעמא דלא הוה ליה שופר מעיקרא, הא הוה ליה שופר מעיקרא, כי שמע להו - אסדר ברכות שמע להו. רב פפא בר שמואל קם לצלויי, אמר ליה לשמעיה: כי נהירנא לך - תקע לי. אמר ליה רבא: לא אמרו אלא בחבר עיר

**תלמוד בבלי מסכת ראש השנה דף כז עמוד א**

רב פפא בר שמואל סבר למיעבד עובדא כמתניתין. אמר ליה רבא: לא אמרו אלא במקדש

**רש"י מסכת ראש השנה דף לד עמוד ב**

אלא בחבר עיר - חבורת צבור, אבל יחיד - מברך את כולו, ואחר כך תוקע תשע תקיעות.

**שולחן ערוך אורח חיים הלכות ראש השנה סימן תקצב סעיף ב**

[א\*] יחיד אינו מפסיק לתקוע בברכות, (ו) ואפילו יש לו מי שיתקע לו. הגה: (ז) אלא תוקעים לו קודם שיתפלל מוסף, ואין צריכין לתקוע לו שנית (כל בו וב"י בשם א"ח).

**רש"י מסכת ראש השנה דף לג עמוד ב**

סדר תקיעות שלש כו' - אחת למלכיות ואחת לזכרונות ואחת לשופרות.

**רש"י ויקרא פרק כג פסוק כד**

(כד) זכרון תרועה - זכרון פסוקי זכרונות ופסוקי שופרות, לזכור לכם עקידת יצחק שקרב תחתיו איל:

**תלמוד בבלי מסכת ראש השנה דף לד עמוד ב**

ומצוה בתוקעין יותר מן המברכין. כיצד? שתי עיירות, באחת תוקעין ובאחת מברכין - הולכין למקום שתוקעין, ואין הולכין למקום שמברכין. פשיטא! הא דאורייתא הא דרבנן! - לא צריכא, דאף על גב דהא ודאי והא ספק.